Επιχείρηση Μπαγκρατιόν
Η Επιχείρηση Μπαγκρατιόν (ρωσ. «Операция Багратион», ή αλλιώς Λευκορωσική Επιχείρηση) διεξήχθη από τις 23 Ιουνίου έως τις 29 Αυγούστου 1944. Αποτέλεσε μια σημαντική φάση του Β΄ Παγκοσμίου Πολέμου. Η Επιχείρηση Μπαγκρατιόν ονομάστηκε έτσι προς τιμή του ήρωα του Πατριωτικού Πολέμου του 1812, Πιότρ Μπαγκρατιόν. Η επιλογή του ονόματος είχε άμεση σχέση με το γεγονός πως ο Πιότρ Μπαγκρατιόν ήταν γεωργιανής καταγωγής, όπως και ο Στάλιν.